
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/418/31.10.2006 

	
	
	


R  A  P  O  R  T    

asupra proiectului de lege pentru modificarea şi completarea Legii nr. 82/1992 privind rezervele de stat, Camera Deputaţilor fiind Cameră decizională (PLx 747/2006)


În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare în fond,  cu proiectul de lege pentru modificarea şi completarea Legii nr. 82/1992 privind rezervele de stat, Camera Deputaţilor fiind Cameră decizională.


 La întocmirea prezentului raport, Comisia a avut în vedere: 1)  avizul favorabil nr. PLx747/26.10.2006 al Comisiei pentru apărare, ordine publică şi siguranţă naţională; 
 2) avizul  favorabil  nr. 1042/27.07.2006 al Consiliului Legislativ şi s-a ţinut cont de propunerile consiliului.

            Proiectul de lege are ca obiect de reglementare introducerea unor expresii cu conţinut economic, cu care se operează în cadrul activităţii, Administraţiei Naţionale a Rezervelor de Stat, definirea rolului rezervelor de stat în realizarea intervenţiilor operative pentru protecţia populaţiei, a economiei şi pentru apărarea ţării în situaţii excepţionale, stabilirea unor obligaţii ce revin personalului Administraţiei Naţionale a Rezervelor de Stat privind protecţia informaţiilor clasificate şi confidenţialitatea faptelor, informaţiilor şi documentelor de care iau la cunoştinţă. Sunt reglementate, totodată, şi unele aspecte referitoare la valorificarea creanţelor în scopul completării reglementărilor existente, reglementarea modului de stabilire a produselor la care se constituie stocuri intangibile, împrospătarea şi nivelurile acestora, a modalităţilor de scoatere a produselor din rezervele de stat, precum şi corelarea cu prevederile Legii nr. 500/2000 privind finanţele publice, cu modificările ulterioare, în ceea ce priveşte operaţiunile comerciale aferente programelor anuale de împrospătare a stocurilor rezervelor de stat.

La dezbaterea proiectului de lege a participat, în conformitate cu art. 54 şi 55 din Regulamentul Camerei Deputaţilor, republicat, reprezentanţii Administraţiei Naţionale a Rezervelor de Stat: domnul Sorin Vicol – preşedinte şi domnul Adrian Gurău – director general, Ministerului Muncii, Solidarităţii Sociale şi Familiei: domnul Mihai Şeitan – secretar de stat şi doamna Cristina Stroe – inspector, Ministerului Finanţelor Publice: domnul Gabriel Cârnu – consilier superior.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 31 octombrie 2006.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

           La lucrările comisiei au fost prezenţi 23 deputaţi, din totalul de 24 membri ai comisiei.


Raportul comisiei a fost adoptat cu  22 de voturi pentru şi un vot împotrivă.
În urma dezbaterii, Comisia pentru politică economică, reformă şi privatizare a hotărât să propună plenului Camerei Deputaţilor aprobarea proiectului de lege pentru modificarea şi completarea Legii nr. 82/1992 privind rezervele de stat, cu amendamente admise, conform  anexei.
  PREŞEDINTE,

MIHAI TUDOSE






SECRETAR,





NICULA VASILE COSMIN







    




Consilier :










       Alina Hodivoianu

ANEXA
AMENDAMENTE ADMISE

      In urma dezbaterii, Comisia propune adoptarea proiectului de lege cu următoarele amendamente :
	Nr. crt.
	Text Lege nr. 82/1992 privind rezervele de stat, republicată (M. Of. 354/11.dec. 1997), cu modificările şi completările ulterioare
	Text Senat
	Text propus de Comisie

(autorul amendamentului)
	Motivarea amendamentelor propuse


	1. 
	-
	Titlul legii.

Lege pentru modificarea şi completarea Legii nr. 82/1992  privind rezervele de stat.
	Nemodificat.
	

	2. 
	-
	Art. I - Legea nr. 82/1992 privind rezervele de stat, republicată în Monitorul Oficial al României, Partea I, nr. 354 din 11 decembrie 1997, cu modificările şi completările ulterioare, se modifică şi se completează după cum urmează:

	Nemodificat.

	

	3. 
	Art.1.- Rezervele de stat se constituie în scopul de a intervene operativ pentru protecţia populaţiei, a economiei şi pentru apărarea ţării, în situaţii excepţionale determinate şi pentru apărarea ţării, în situaţii excepţionale determinate de calamităţi naturale, fenomene sociale sau economice, conjuncturi externe şi în caz de război.


	1. Articolul 1 va avea următorul cuprins:
„Art. 1. – Rezervele de stat se constituie ca rezerve materiale, destinate intervenţiilor operative pentru protecţia populaţiei, a economiei şi pentru apărarea ţării, în situaţii excepţionale, care afectează un interes public major, determinate de calamităţi naturale, epidemii, epizootii, atentate teroriste, accidente industriale şi/sau nucleare, fenomene sociale, disfuncţionalităţi ale economiei, conjuncturi externe şi în caz de război.
     Rezervele de stat fac parte din domeniul privat al statului şi se administrează de către Administraţia Naţională a Rezervelor de Stat ca organ de specialitate al administraţiei publice centrale în subordinea Guvernului, în directa coordonare a primului-ministru, având personalitate juridică.

     Administraţia Naţională a Rezervelor de Stat este condusă de un preşedinte, cu rang de secretar de stat, care are calitatea de ordonator principal de credite.

     Administraţia Naţională a Rezervelor de Stat are în subordine unităţi teritoriale, cu personalitate juridică, care au calitatea de ordonatori terţiari de credite.”
	Nemodificat.

	

	4. 
	-
	2. După articolul 1 se introduc două articole noi, art 11 şi art. 12, cu următorul cuprins:

„Art. 11. – În înţelesul prezentei legi, termenii şi expresiile de mai jos au următoare semnificaţie:
a) nomenclatorul produselor – lista cuprinzând materiile prime, materialele şi produsele, denumite în continuare produse, care pot fi constituite ca stocuri rezerve de stat, nivelul maxim de constituire şi termenul orientativ de păstrare îndelungată;

b) nivel maxim – cantitatea maximă de produs ce poate fi achiuziţionată ca stoc rezervă de stat;

c) termen orientativ de păstrare îndelungată – perioada de timp stabilită experimental sau statistic, la finele căreia un produs poate fi înlocuit cu un produs similar proaspăt;
d) activitate finanţată din veniturile proprii – activitatea de intervenţii operative şi reîntregirea stocurilor diminuate, desfăşurată de Administraţia Naţională a Rezervelor de Stat în conformitate cu prevederile legale, derulată şi existentă distinct de celelalte activităţi finanţate din bugetul de stat;

e) stoc rezervă de stat – cantitatea constituită la un produs din Nomenclator, în limita nivelului maxim aprobat;
f) stoc intangibil – cantitatea de produs din cadrul stocului rezervă de stat, stabilită cu avizul Oficiului Central de Stat pentru Probleme Speciale şi asimilată rerezvelor de mobilizare pe timp de pace;

g) stoc de urgenţă – cantitatea de produs deficitară sau inexistentă în stocul de rezervă de stat la un moment dat, a cărei necesitate imediată pentru intervenţie implică proceduri de achiziţie în regim de urgenţă;

h) stoc de conjunctură – cantitatea de produs din producţia internă sau din import, aflată în domeniul privat al statului, achiziţionată în scopul valorificării ulterioare în condiţii avantajoase;

i) stoc disponibil – cantitatea de produs existentă în surplus faţă de nivelul maxim aprobat sau care nu se mai găseşte în Nomenclator, având regim de mărfuri şi care face obiectul activităţii finanţate integral din venituri proprii;

j) constituirea stocurilor – achiziţie de produse cu finanţare exclusivă din bugetul de stat, realizată în limita nivelului maxim aprobat prin Nomenclator;
k) reîntregirea stocurilor – achiziţie de produse pentru refacerea stocurilor diminuate ca urmare a nerestituirii împrumuturilor aprobate, scoase la împtrospătare prin contracte de schimb şi nerestituite, consumate fără aprobare legală ori din alte cauze, realizată în cadrul activităţii finanţate integral din venituri proprii, precum şi ca urmare a acordării unor ajutoare umanitare;
l) împrospătarea stocurilor – activitatea de înlocuire a unor cantităţi de produse ajunse la limita termenului orientativ de păstrare îndelungată sau cu risc de depreciere calitateivă ori de uzură morală pe timpul păstrării, realizată prin operaţiuni comerciale de vânzare-cumpărare sau prin schimb de produse;

m) preschimbare sortimentală – activitatea de schimbare sortimentală a unor cantităţi de produs din stoc cu ocazia împrospătării;

n) împrumut pe termen scurt – împrumut de consumaţie, de produse fungibile şi consumptibile, pe o perioadă care nu poate depăşi 12 luni;

o) restituire de produs – operaţiunea comercială de livrare a produselor la rezervele de stat în cadrul activităţilor de împrumut ori de împrospătare prin schimb de produse;
p) intervenţii operative – acţiunile desfăşurate în timp oportun, în situaţiile excepţionale prevăzute de lege, pentru limitarea sau înlăturarea efectelor acestora;
r) scoaterea cu caracter definitiv – operaţiunea de scoatere a unei cantităţi de produs din stocul de rezervă de stat, cu reducerea corespunzătoare a nivelului prevăzut în Nomenclator;
s) valorificarea produselor – operaţiune de comercializare a unor cantităţi de produs din stocurile disponibile.
Art. 12. – Personalul din cadrul Administraţiei Naţionale a Rezervelor de Stat este constituit din funcţionari publici şi personal contractual.

    Personalul Administraţiei Naţionale a Rezervelor de Stat are obligaţia de a asigura protecţia informaţiilor clasificate, precum şi confidenţialitatea în legătură cu faptele, informaţiile sau documentele de care iau cunoştinţă, fiind interzisă folosirea sau dezvăluirea de date sau fapte care, devenite publice, ar dăuna Administraţiei Naţionale a Rezervelor de Stat, în timpul activităţii şi pe o perioadă de 5 ani de la încetarea acesteia.

   Pentru păstrarea confidenţialităţii în legătură cu informaţiile clasificate, în funcţie de certificatul/avizul de securitate deţinut, personalul din cadrul Administraţiei Naţionale a Rezervelor de Stat beneficiază de un spor lunar de până la 15% din salariul de bază.

  Categoriile de personal, cuantumul sporului de confidenţialitate, precum şi condiţiile de acordare se stabilesc, în limitele prevăzute de reglementările în vigoare, de către ordonatorul principal de credite.”


	Nemodificat.

	

	5. 
	Art. 2. – Rezevele  de stat se constituie ca rezerve materiale şi se administrează de către Administraţia Naţională a Rezervelor de Stat ca organ de specialitate al administraţiei publice centrale în subordinea Guvernului având personalitate juridică.


Administraţia Naţională a rezervelor de Stat este condusă de un secretar de stat.


Păstrarea pe timp îndelungat a produselor se realizează atât în unităţile teritoriale subordonate, care au personalitate juridică, cât şi la agenţii economice care se obligă ca, în cadrul activităţii lor, să asigure împrospătarea şi integritatea stocurilor contra cost sau prin crearea unor facilităţi specifice, stabilite în condiţiile legii.
	3. Articolul 2 se abrogă.
	Nemodificat.

	

	6. 
	Art. 3. – Nomenclatorul produselor, nivelurile maxime şi cele intangibile ale stocurilor, precum şi termenele de păstrare îndelungată a acestora se aprobă de către Guvern, la propunerea Administraţiei Naţionale a Rezervelor de Stat.


Produsele la care se stabilesc stocuri intangibile, precum şi nivelurile acestor stocuri se propun cu avizul ministrului apărării naţionale.
	4. Articolul 3 va avea următorul cuprins:
„Art. 3. – Nomenclatorul produselor rezervă de stat are caracter strict secret şi se aprobă prin hotărâri ale Guvernului, cu caracter militar, la propunerea Administraţiei Naţionale a Rezervelor de Stat. 
    Produsele la cre se stabilesc stocuri intangibile, precum şi nivelurile acestora se propun cu avizul Oficiului Central de Stat pentru Probleme Speciale.”
	Nemodificat.

	

	7. 
	CAPITOLUL II

Acumularea şi scoaterea produselor din rezervele de stat


	5. Titlul capitolului II va avea următorul cuprins:
„CAPITOLUL II

Administrarea stocurilor rezervă de stat”
	Nemodificat.

	

	8. 
	Art. 4. – Acumularea  produselor pentru constituirea şi reîntregirea stocurilor reserve de stat se realizează pe baza unui  program anual, elaborat pe surse de finanţare de către Administraţia Naţională a Rezervelor de Stat şi aprobat de Guvern.


Produsele ajunse la limita termenului de păstrare sau care prezintă pericol de depreciere calitativă se împrospătează pe baza programului anual, stabilit de Administraţia Naţională a Rezervelor de Stat.
	6. Articolul 4 va avea următorul cuprins:
„Art. 4. – Păstrarea pe timp îndelungat a produselor se realizează, de regulă, atât în unităţile teritoriale subordonate, cât şi la operatorii economici specializaţi.
   Operatorii economici care au spre păstrare produse rezervă de stat sunt obligaţi ca, în cadrul activităţii lor, să asigure împrospătarea, integritatea cantitativă şi nivelul calitativ al acestora, contra cost sau prin crearea unor facilităţi specifice, stabilite în condiţiile legii.”
	Nemodificat.

	

	9. 
	-
	7. După articolul 4 se introduce un articol nou, art. 41, cu următorul cuprins::
  „Art. 41. – Achiziţia produselor pentru constituirea şi reîntregirea stocurilor rezervă de stat se realizează potrivit prevederilor legale privind achiziţiile publice.

    Administraţia Naţională a Rezervelor de Stat poate achiziţiona, în condiţiile legii, din producţia internă sau din import, stocuri de urgenţă sau stocuri de conjuctură, după caz, cu aprobarea Guvernului.
   Produsele ajunse la limita termenului orientativ de păstrare îndelungată sau cele care prezintă pericol de depreciere calitativă sau uzură morală se împrospătează sau se preschimbă sortimental, pe baza unui program anual stabilit de Administraţia Naţională a Rezervelor de Stat. 

   Programul anual pentru constituirea şi reîntregirea stocurilor rezervă de stat, elaborat pe surse de finanţare de către Administraţia Naţională a Rezervelor de Stat, implică protecţia unor interese majore ale statului, are caracter secret şi se aprobă prin hotărâri ale Guvernului, cu caracter militar.”
	Nemodificat.

	

	10. 
	Art. 5. –  (1) Produsele pot fi scoase  din rezervele de stat în următoarele situaţii:

a) în condiţiile prevăzute la art.1, cu titlu de împrumut pe termen  scurt sau  cu caracter definitiv, cu aprobarea  primului –ministru;
b) din stocurile intangibile, cu avizul ministrului apărării naţionale şi cu aprobarea priumului – ministru;

c) în vederea împrospătării şi pentru valorificarea celor devenite disponibile, cu aprobarea Administraţiei Naţionale a Rezervelor de Stat.

 Pentru produsele scoase cu titlu de împrumut, agenţii economici beneficiari depun o garanţie, în lei sau în valută, al cărei cuantum să asigure reîntregirea stocurilor.
     Depăşirea termenului de restituire stabilit atrage după sine plata unor penalităţi de 1% din valoarea produsului prevăzut în contractul de împrumut, pentru fiecare zi de întârziere, pentru primele 20 de zile , şi de 1,5% pentru fiecare zi de depăţire de la 21 până la 30 de zile, după care se reţine garanţia produsului.

      Pentru produsele scoase  din rezervele de stat, Administraţia Naţională  a Rezervelor de Stat poate percepe o cotă de adaos de până la  8% din valoarea acestora, în scopul recuperării cheltuielilor  materiale de administrare aferente şi al stimulării personalului. Din sumele încasate se constituie, în limita a 25%, un fond pentru stimularea personalului în activitatea de împrospătare şi de valorificare a stocurilor devenite disponibile. Nivelul de constituire şi condiţiile de utilizare a fondului se stabilesc prin norme aprobate de Guvern.
	8. La articolul 5, literele a), b) şi c) ale alineatului 1 şi alineatele 2 şi 3 vor avea următorul cuprins:
„a) în condiţiile prevăzute la art. 1 alin. 1, ca ajutoare umanitare interne sau externe, cu titlu gratuit, cu aprobarea Guvernului;
b) în condiţiile prevăzute la art. 1 alin. 1, cu titlu de împrumut pe termen scurt, cu aprobarea primului-ministru sau cu caracter definitiv, prin hotărâre a Guvernului;

c) în vederea împrospătării şi/sau preschimbării sortimentale, precum şi pentru valorificarea stocurilor disponibile, conform programului anual stabilit de Administraţia Naţională a Rezervelor de Stat.
  În condiţiile alin. 1 lit. a) şi b), produsele din stocurile intangibile aflate în rezervele de stat se scot cu avizul Oficiului Central de Stat Pentru Probleme Spciale.

 În condiţiile alin. 1 lit. a), pentru situaţii de maximă urgenţă, primul-ministru poate dispune acordarea imediată a ajutoarelor umanitare, urmând ca acestea să fie aprobate ulterior, prin hotărâre a Guvernului.”
	Nemodificat.

	

	11. 
	-
	9. După articolul 5³ se introduce un articol nou, art.54, cu următorul cuprins: 

           „Art. 54.- Pentru produsele scoase cu titlu de împrumut pe termen scurt sau pentru împrospătare, operatorii economici vor constitui garanţii reale mobiliare sau imobiliare, ale căror cuantumuri să asigure reîntregirea stocurilor.

      În cazul în care executarea garanţiei pentru stingerea datoriilor depăşeşte 30 de zile de la data termenului de restituire sau scadenţă, operatorii economici vor suporta pentru obligaţiile restante şi majorări de întârziere, în cuantumul celor în vigoare pentru creanţele bugetare, calculate de la data scadenţei până la stingerea în totalitate a acestora.
       Contractele de împrumut, de vânzare-cumpărare sau de schimb încheiate de unităţile teritoriale subordonate Administraţiei Naţionale a Rezervelor de Stat, constituie titluri executorii.


	9. După articolul 5³ se introduce un articol nou, art.54, cu următorul cuprins: 

           „Art. 54.- Pentru produsele scoase cu titlu de împrumut pe termen scurt sau pentru împrospătare, operatorii economici vor constitui garanţii reale mobiliare sau imobiliare, ale căror cuantumuri să asigure reîntregirea stocurilor.

      În cazul în care executarea garanţiei pentru stingerea datoriilor depăşeşte 30 de zile de la data termenului de restituire sau scadenţă, operatorii economici vor suporta pentru obligaţiile restante şi majorări de întârziere, în cuantumul celor în vigoare pentru creanţele bugetare, calculate de la data scadenţei până la stingerea în totalitate a acestora.

     Administraţia Naţională a Rezervelor de Stat constituie lunar un fond pentru acordarea de stimulente personalului, prin reţinerea unei cote de 15% din sumele încasate care reprezintă majorări de întârziere. Utilizarea fondului se stabileşte prin norme aprobate de Guvern.

  Contractele de împrumut, de vânzare-cumpărare sau de schimb încheiate de unităţile teritoriale subordonate Administraţiei Naţionale a Rezervelor de Stat, constituie titluri executorii.

Autor: dep. Liviu Almăşan - PC
	Administraţia Naţională a Rezervelor de Stat constituie lunar un fond pentru acordarea de stimulente personalului, prin reţinerea unei cote de 15% din sumele încasate care reprezintă majorări de întârziere. Utilizarea fondului se stabileşte prin norme aprobate de Guvern.

Salariile scăzute din sectorul public de până acum, pot fi considerate o cauză a migraţiei personalului Administraţiei Naţionale a Rezervelor de Stat către sectorul privat, ceea ce a dus la o dispariţie treptată a specialiştilor din domeniu, iar pregătirea unor noi specialişti ar duce la costuri crescute pentru sistemul bugetar.

Recuperarea creanţelor denţinute de Administraţia Naţională a Rezervelor de Stat este influenţată de modul ferm în care personalul îşi desfăşoară activitatea.

Dispoziţia privind acordarea de stimulente personalului Administraţiei Naţionale a Rezervelor de Stat se regăseşte şi în alte acte normative, respectiv Codul de Procedură Fiscală (pentru personalul din cadrul Ministerului Finanţelor Publice) şi în Ordinul nr. 276/2006 (pentru personalul din cadrul caselor de asigurări de sănătate).



	12. 
	Art. 6. – 

Cu aprobarea Guvernului, Administraţia Naţională a Rezervelor de Stat poate acumula şi unele stocuri de conjunctură din producţia internă sau din import, în scopul valorificării ulterioare, în condiţii avantajoase, în ţară sau  la export.


	       10. La articolul 6, alineatul 2 se abrogă.


	Nemodificat.

	

	13. 
	Art.8. -  Sumele provenite din garanţiile pentru împrumuturile nerestituite, din realizarea programului de împrospătare şi din activităţi cu caracter comercial rămân la dispoziţia Administraţiei Naţionale a Rezervelor de Stat, urmând a fi folosite pentru reântregirea stocurilor şi pentru crearea unor stocuri de conjunctură.

Disponibilităţile  realizate în condiţiile  alineatului precedent, păstrate în contul general al trezoreriei statului, sunt purtătoare de dobânzi negociate cu Ministerul Finanţelor prin convenienţă bilaterală, potrivit actelor normative în vigoare.

În situaţiile când scoaterea la împrospătare a unor produse nu se poate realiza datorită conjuncturii de piaţă, pentru evitarea deprecierii, cu aprobarea primului – ministru, acestea pot fi valorificate la preţuri reduse faţă de cele practicate pe piaţă.

Influenţele valorice determinate de preţurile produselor la ieşire şi la intrare în cadrul programului de împrospătare vor fi acoperite din sumele  încasate conform prevederilor art.5 alin.4 şi ale art.6, iar diferenţele neacoperite se vor asigura prin bugetul de stat, în anul următor.

În situaţiile prevăzute la art.1, când datorită consecinţelor asupra populaţiei sinistrate apar nevoi sociale deosebite, sau pentru acordarea de ajutoare umanitare externe, Guvernul poate aproba scoaterea din rezervele de stat a unor cantităţi de produse, în mod gratuit, urmând ca fondurile necesare reîntregirii stocurilor să fie finanţate de la bugetul de stat, dacă în actul normativ de aprobare a ajutoarelor nu este prevăzut altfel.

    Pentru situaţiile de maximă urgenţă, cu consecinţe imprevizibile, primul - ministru poate dispune acordarea imediată a unor ajutoare umanitare populaţiei sinistrate, urmând ca acestea să fie aprobate în prima şedinţă a Guvernului.

	11. Articolul 8 va avea următorul cuprins:

„Art.8.- Operaţiunile comerciale aferente programelor anuale de împrospătare a stocurilor rezerve de stat şi de valorificare a cantităţilor de produse disponibile, precum şi reîntregirea acestora, se realizează în cadrul activităţii finanţate integral din venituri proprii aprobată de Guvern, cu încadrarea în veniturile şi cheltuielile prevăzute în bugetul Administraţiei Naţionale a Rezervelor de Stat.

         Influenţele valorice dintre preţurile încasate la ieşirea şi plătite la intrarea cantităţilor de produse împrospătate, prevăzute în programul anual, se suportă din veniturile proprii realizate în cadrul activităţii finanţate integral din venituri proprii, iar finanţarea diferenţelor de preţ realizate la preschimbarea sortimentală a produselor împrospătate se suportă din bugetul de stat.

         În situaţiile prevăzute la art.5 alin.1 lit.a), fondurile necesare reîntregirii stocurilor vor fi finanţate de la bugetul de la stat, dacă în actul normativ de aprobare a ajutoarelor nu este prevăzut altfel.”


	Nemodificat.

	

	14. 
	Art. 10. – 
    Contravenţiei prevăzute la alin. 2 îi sunt aplicabile dispoziţiile Legii nr. 32/1968 privind stabilirea şi sancţionarea contravenţiilor, cu excepţia celor prevăzute la art. 25-27 referitoare la plata a jumătate din minimul amenzii.


	       12. La articolul 10, alineatul 5 va avea următorul cuprins:

    „ Contravenţiei prevăzute la alin. 2 îi sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare, cu excepţia celor prevăzute la art. 28-29, referitoare la plata a jumătate din minimul amenzii.”

	Nemodificat.

	

	15. 
	CAPITOLUL V                                             Dispoziţii finale 

	13. Titlul capitolului V va avea următorul cuprins:
„CAPITOLUL V

Alte dispoziţii”


	Nemodificat.

	

	16. 
	Art. 11. – Înfiinţarea de unităţi teritoriale, precum şi amplasarea acestora se aprobă de către Guvern, la propunerea Administraţiei Naţionale a Rezervelor de Stat cu avizul Ministerului Apărării Naţionale.


	14. Articolul 11 va avea următorul cuprins:
             „Art.11.- Numărul unităţiilor teritoriale subordonate Administraţiei Naţionale a Rezervelor de Stat, înfiinţarea, desfiinţarea, reorganizarea, precum şi amplasarea acestora se aprobă prin hotărâri ale Guvernului, cu caracter militar, la propunerea Administraţiei Naţionale a Rezervelor de Stat, cu avizul Oficiului Central de Stat pentru Probleme Speciale şi al Ministerului Apărării Naţionale.”


	Nemodificat.

	

	17. 
	-
	Art.II.- La data intrării în vigoare a prezentei legi, sintagma agent economic din cuprinsul Legii nr.82/1992 privind rezervele de stat, republicată, cu modificările şi completările ulterioare, se înlocuieşte cu sintagma operator economic. 


	Se elimină.
Autor: Comisia pentru politică economică, reformă şi privatizare

	Înlocuirea sintagmei „agent economic” cu sintagma „operator economic” este deja prevăzută la art. 21 din OUG nr. 17/2005, pentru stabilirea unor măsuri organizatorice la nivelul administraţiei publice centrale.

	18. 
	-
	Art.III. – În cuprinsul Legii nr.82/1992 privind rezervele de stat, republicată, cu modificările şi completările ulterioare, precum şi cu cele aduse prin prezenta lege, orice referire şi trimitere la Legea nr.64/1995 privind procedura reorganizării judiciare şi a falimentului, republicată, cu modificările si completările ulterioare, se vor considera ca referire/trimitere la Legea nr.85/2006 privind procedura insolvenţei.


	Nemodificat.

	

	19. 
	Art. II. - Legea nr.82/1992 privind rezervele de stat, republicată, cu modificările şi completările ulterioare, precum şi cu cele aduse prin prezenta ordonanţă de urgenţă, va fi republicată în Monitorul Oficial al României, Partea I, după aprobarea acesteia de către Parlament.

	        Art. IV. - Legea nr.82/1992 privind rezervele de stat, republicată în Monitorul Oficial al României, Partea I, nr.354 din 11 decembrie 1997, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.


	Nemodificat.

	


C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de lege pentru modificarea şi completarea Legii nr. 82/1992 privind rezervele de stat, Camera Deputaţilor fiind Cameră decizională.
In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

PAGE  
4

_967545661.unknown

